kardosdrur/scandi-wiki huggingface dataset:
Hej Matematik (undervisningsmateriale)

Hej Matematik! er en serie matematikundervisningsmaterialer til brug i grundskolen, udgivet af Nyt Nordisk Forlag Arnold Busck. Hovedforfatter på serien var Rigmor Kisling-Møller. Serien bygger på et svensk manuskript af Matts Håstad, Leif Svensson og Curt Öreberg.

Hæfter i serien er oversat til grønlandsk og inuktitut.

Kilde

Lærebøger
Ålholm Len

Ålholm Len var et len på Lolland knyttet til Ålholm Slot. Det bestod af Fuglse Herred på Midtlolland og Musse Herred på Østlolland. I 1662 blev lenet omdannet til Ålholm Amt.

Kongelige ejere og deres lensmænd 
1328-ca. 1347 pantsat til grev Johan af Holsten
ca. 1347-1375 kong Valdemar Atterdag
1364-1370 Kersten Kule
1370-1387 kong Oluf 2.
1387-1412 dronning Margrete 1.
1388 Werner Menvekove
1388 Jens Olufsen
1412-1439 kong Erik af Pommern
1420 Erik Krummedige
1440-1448 kong Christoffer af Bayern
1444 og 1448 Oluf Axelsen Thott
1449-1481 kong Christian 1.
1449 Johan Frille
1463 Mogens Ebbesen Galt
? pantsat til dronning Dorothea (Christian d. 1.s dronning)
? -1513 kong Hans
1495 Eskil Gøye 
1499 Jørgen Venstermand
1504 Anders Tegemat
før 1507-1517 Hans Krafse
1513-1523 kong Christian 2.
1517 Knud Pedersen Gyldenstjerne
1523-1533 kong Frederik 1. 
1523-1525 Otte Holgersen Rosenkrantz
1528-1535 Jørgen von der Wisch
1535 grev Christoffer
1535 Otte Krumpen 
1535 Liborius von Apen og Søren Stampe
1533-1568 Livgeding for enkedronning Sophie, Frederik d. 1.s dronning hvis lensmand 
 -1565 Johan Rantzau indsatte følgende underlensmænd:
1540 Knud Gøye
1551 Erik Rosenkrantz
1552-1557 Jørgen Rud
1559-1570 Mogens Eriksen Mormand
1568-1588 kong Frederik 2.
1568-1577 Albert Oxe
1577-? Hak Ulfstand
1588-1631 livgeding for enkedronning Sophie, Frederik d. 2.s dronning
1589 Frederik Hobe
1597-1606 Anders Dresselberg
1606-1616 Knud Axelsen Urne
1626-1627 Birgitte Gyldenstierne 
1629-1642 Palle Axelsen Rosenkrantz
1631-1648 kong Christian 4.
1642 Lisbeth Lunge
1642-1649 Just Friederich von Pappenheim
1648-1670 kong Frederik 3. 
1650-1653 Frederik Barnewitz
1654-1661 Philip Joachim von Barstorff
1662 blev lenet omdannet til et amt, men bl.a. Ålholm gods gives senere som livgeding til 
1670-1685 enkedronnnig Sophie Amalie, kong Frederik 3.s dronning og
1699-1714 enkedronning Charlotte Amalie, kong Christian 5.s dronning.
1725 blev Ålholm m.m. solgt til Emerentia von Levetzow.

Kilder
J.J.F. Friis: Samlinger til de danske Øers Laalands og Falsters historie (1859)
Danske Slotte og Herregårde: Bind 6 Lolland-Falster (1965)

Len i Danmark
International Color Consortium

International Color Consortium (ICC), er en international organisation, som blev dannet i 1993, af otte virksomheder indenfor industrien for bestemmelse og standardisering af farver.

ICCs formål er at fremme brugen og godkende en åben bruger-neutral platform til bestemmelse af farveprofiler. 

Organisationens forslag af farvebestemmelse er godkendt som ISO-standard (ISO 15076-1:2005).

Systemet anvendes blandt andet indenfor foto- og malingsproducenter.

Se også 
 Farvestyring
 ICC-profil

Ekstern henvisning 
 ICCs hjemmeside (engelsk)

Internationale organisationer
Etableret i 1993
Farver
Lucien Teisseire

Lucien Teisseire (11. december 1919 – 22. december 2007) var en fransk professionel landevejscykelrytter. Han blev født i Saint-Laurent-du-Var. Han er mest kendt for hans bronze medalje ved VM i landevejscykling 1948.

Eksterne henvisninger 

 Profil på cykelsiderne.net

Mandlige cykelryttere fra Frankrig
Mundingshastighed

Mundingshastighed eller begyndelseshastighed for et projektil eller en granat, er den hastighed, hvormed projektilet forlader våbnets løbsmunding. Begyndelseshastigheden betegnes også ofte som V0.

Skydevåben
Elizabeth Mitchell

Elizabeth Mitchell (født 27. marts 1970) er en amerikansk skuespiller, der er kendt for sin rolle ved siden af Angelina Jolie i Gia, og som Dr. Juliet Burke i American Broadcasting Companys Lost.

Filmografi

Film

Tv

Eksterne henvisninger 

 

Skuespillere fra USA
Stegehus Len

Stegehus Len var et len på Møn knyttet til Stegehus. Det bestod af to herreder, Møn Øster Herred og Møn Vester Herred. Tidligere havde Møn kun et herred, idet Kong Valdemars Jordebog kun nævner eet sådant.

I 1662 blev lenet omdannet til Møn Amt. De to herreder blev i 1685 lagt sammen til eet, Mønbo Herred.

Lensmænd 
 c.1505-1534 Anders Bentsen Bille 
 1557-1563 Niels Truidsen Ulfstand

Noter 

Len i Danmark
Møn
HMS Beagle

HMS Beagle var et britisk sejlkrigsskib. Det blev søsat den 11. maj 1820 og blev udstyret med ti kanoner. Efter nogle år i reserve blev HMS Beagle udrustet som ekspeditionsskib og udførte tre store ekspeditioner. Den anden ekspedition havde Charles Darwin med og ting han samlede ind under ekspeditionen dannede grundlag for hans kendte teori om arternes oprindelse.

Beaglekanalen er opkaldt efter skibet, på dets første ekspeditionstur til Sydamerika.

Eksterne henvisninger 

Beagle, HMS
Skibsekspeditioner
Bulgogi

Bulgogi er en koreansk ret bestående af tynde skiver oksekød (som regel rib eye), der er marineret med sojaolie, løg, hvidløg, sukker og riseddike. Kødet bliver derefter stegt på grill og serveres med ris og grøntsager.

Der findes utallige variationer af bulgogi alt efter sæson og område.

Mad fra Korea
Škoda Roomster

Škoda Roomster (type 5J) er en lille MPV fra den tjekkiske bilfabrikant Škoda Auto, som kom på markedet i september 2006. I april 2010 fulgte samtidig med Škoda Fabia et facelift.

Modelhistorie 
Navnet Roomster er et af de engelske begreber Room og Roadster sammensat kunstord, som skal forene en MPVs praktiske egenskaber med en roadsters sportslige køreegenskaber. Prototypen blev præsenteret med skydedøre bagi, som dog ikke fandt vej til den serieproducerede model.

Roomster er baseret på karrosseri- og teknikkomponenter fra Octavia og Fabia. Ved foregående nyudviklinger havde Škodas koncernledelse i Tyskland undgået blanding af platforme. Modellen bygges i Tjekkiet i Mladá Boleslav og Kvasiny.

Designet blev præmieret med red dot award.

Konkurrenterne er leisure activity vehicles, som i den bageste del for det meste har skydedøre, og små MPV'er, som normalt er mindre dimensioneret end Roomster, da Roomster befinder sig i klassen mellem leisure activity vehicles og små MPV'er. Škodas marketingafdeling adskiller Roomsters kabine i det forreste "Driving Room" og det bageste "Living Room".

Siden april 2007 sælger Škoda en varebilsudgave af Roomster under navnet Škoda Praktik. Praktik er udefra identisk med personbilsudgaven; de bageste sideruder er dog erstattet af lakerede blænder, og der er ingen sæder i den bageste del af kabinen. Lastrummet er adskilt fra førerkabinen med en delevæg, og er udstyret med fastgørelsesøskner til last. Yderligere tilpasninger er en ændret afstemning af undervognen og et let øget lasteevne. Praktik er derudover også billigere end personbilsudgaven.

Škoda Praktik er efterfølgeren for varebilsudgaven af Škoda Fabia.

I Østrig sælges udover Škoda (Roomster) Praktik også en Octavia Praktik. Modifikationerne (ruder og sæder) er de samme som på Roomster.

Facelift 
I foråret 2010 gennemgik Roomster et facelift og en teknisk aktualisering. Dermed blev den komplette forvogn inklusiv frontpartiet forandret såvel som interiøret og instrumentbrættet. Programmet blev udvidet med fire nye motorer: En 1,2 TSI med 86 og 105 hk og en 1,6 TDI med 90 og 105 hk. Modellen findes også i en GreenLine-version, som er en brændstofbesparende version med 1,2-liters TDI-motor med 75 hk og et brændstofforbrug på 4,2 liter pr. 100 km.

Sikkerhed 
Roomster blev i 2006 kollisionstestet af Euro NCAP med et resultat på fem stjerner ud af fem mulige.

Tekniske specifikationer 

 1.2 TSI DSG: 0-100 km/t 11,0 sek.
 1.6 aut.: 0-100 km/t 12,5 sek., topfart 
 Denne motor findes ikke på det danske modelprogram

Kilder 

 Skoda Auto Deutschland GmbH – Der Skoda Roomster – Technische Daten  (tysk)

Eksterne henvisninger 

Officielt websted

Roomster
Mini-MPV'er
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Formel 1 2008

Formel 1-VM 2008 var det 59. Formel 1 verdensmesterskab og blev arrangeret af FIA. Det startede 16. marts og blev afsluttet 2. november, og totalt blev der kørt 18 formel 1-løb.

Bridgestone leverede dæk til samtlige hold i 2008. Af nye tekniske tiltag denne sæson var, at Traction Control (Antispin) var forbudt.

Resultatet af mesterskabet blev, at Lewis Hamilton i McLaren vandt VM-titlen med snævrest mulige margen, idet han opnåede 98 point, mens Felipe Massa i Ferrari på andenpladsen opnåede 97 point. Nr. tre blev Kimi Räikkönen i Ferrari med 75 point.

I konstruktørernes konkurrence vandt Ferrari med 172 point foran McLaren med 151 og BMW Sauber med 135 point.

Konstruktører og kørere i 2008 

 Det nye hold Prodrive F1 skulle egentlig stille til start i 2008, det skete ikke. For 2009-sæsonen lovede teamchef David Richards, at de vil være klar, men det skete heller ikke.

Kalender 
FIA lagde kalenderen 2008 frem den 24. oktober, 2007

 † Nye baner:
Singapore arrangerede for første gang et Grand Prix og skal fortsætte med dette frem til 2012. Det var et gadeløb, som var designet af Hermann Tilke. Det var samtidig det første natløb, som startede klokken 20.00 lokal tid.

Europa Grand Prix blev arrangeret på Valencia Street Circuit i 2008.

I stedet for Nürburgring, som havde afholdt Tysklands Grand Prix frem til 2007, blev dette Grand Prix afholdt på Hockenheimring i 2008. Efter dette vil det forsætte at bytte mellem disse to baner hvert år.

Resultater

Grands Prix

Kører 

 Kører som ikke gennemførte Grand Prix, men er klassificere da de gennemførte over 90% af løbs distancen.

Konstruktør 

 Kører som ikke gennemførte Grand Prix, men er klassificere da de gennemførte over 90% af løbs distancen.

‡ Super Aguri forlod Formel 1 d. 6 maj, 2008.

Se også 

 Formel 1 2007
 Formel 1 2009
 Formel 1 2010
 Formel 1 2011
 Formel 1 2012
 Formel 1

Referencer 

Sport i 2008
Assyrere

Assyrere er en etnisk gruppe med oprindelse i det antikke Assyrien i det nordlige Mesopotamien, der var beliggende i hvad der i dag er de nordlige dele af det moderne Irak, nordvestlige Iran, nordøstlige dele af Syrien og det sydøstlige Tyrkiet. Nogle er immigreret til Kaukasus, Nordamerika og Vesteuropa i løbet af det forløbne århundrede. Hundredvis lever i assyriske fællesskab og i irakiske flygtningesamfund i Europa, det tidligere Sovjetunionen, Australien, New Zealand, Syrien, Jordan, og Libanon.

Assyrere skiller sig ud fra resten af befolkningen i den arabiske verden ved deres tilknytning til kristendommen.

Sprog 
Assyrere taler aramæisk med forskellige øst-semitiske dialekter som øst-assyrisk, suroyo. Assyrere talte akkadisk, som uddøde i det første århundrede e. Kr.

Det assyriske alfabet erstattede, kileskriften, som assyrerne brugte for at skrive deres historie på lertavler. Assyrerne var et af de første folkeslag der tog kristendommen til sig. De blev kristne omkring år 45.

Kilder 
 Assyrere på Tilstarkiv.dk
Billetlugen

Billetlugen A/S er et dansk billetbureau. Billetlugen ejes af CTS Eventim, der – udover Billetlugen – råder over virksomheder i 25 forskellige lande inden for live-events og billetsalg.

Selskabet blev grundlagt i 2006, da PARKEN Sport & Entertainment opkøbte E-billetter A/S. Billetlugen har siden været ejet af Nordisk Film, der solgte deres andel fra i august 2018. 

Lokalt samarbejder Billetlugen med de største spillesteder, teatre, sportarenaer og festivaler. Billetter sælges via billetlugen.dk og har hovedkontor i København samt lokale kontorer i Göteborg, Stockholm og Oslo.

Eksterne henvisninger 
 Billetlugen.dk
eventim.de

Etableret i 2006
Netbutikker i Danmark
Ude og Hjemme

Ude og Hjemme er et dansk ugeblad, der er udgivet siden 1926 af Aller Press. Bladets oplag er på 168.205 (Dansk Oplagskontrol, 1. halvår 2007), men læses af 613.000 (TNS Gallup, 1. halvår 2007).

Bladet udkommer hver onsdag. Det er et typisk familieugeblad, hvis indhold lægger vægt på portrætter, underholdning, mad, sundhed, håndarbejde og mode. Indenfor gruppen af familieugeblade har Ude og Hjemme været et af de største målt på oplag, men i takt med tendensen blandt øvrige ugeblade har det været støt faldende de senere år.

Eksterne henvisninger
 Ude og Hjemmes hjemmeside 

Etableret i 1926
Tidsskrifter fra Danmark
Aller Media
De Morgans love

De Morgans love er et sæt logiske "regneregler", som knytter logiske operatorer sammen i par ved at kunne "danne" den ene operator ud fra den anden samt nogle negeringer. Princippet blev første gang blev omtalt af den indisk-fødte britiske matematiker og logiker Augustus De Morgan, og lå til grund for den boolske algebra som George Boole siden udviklede.

De Morgans love i sætningslogik 
De Morgan "opdagede" oprindelig sine love i sætningslogik, men formuleret i symbollogikkens sprog omkring begreberne "og" og "eller" ser de således ud:
 Ikke (P eller Q) = (ikke P) og (ikke Q)
 Ikke (P og Q) = (ikke P) eller (ikke Q)
Her repræsenterer P og Q to udsagn, for eksempel at P svarer til udsagnet "Det regner", og Q til udsagnet "Det blæser". Hvis man ser på den øverste af de to ovenstående regler, vil udtrykket Ikke (P eller Q) svare til at sige "Det hverken regner eller blæser", hvilket giver samme mening som udtrykket (ikke P) og (ikke Q), som svarer til "Det regner ikke, og det blæser ikke".
Tilsvarende i den anden regel, hvor Ikke (P og Q) betyder "Det er ikke både regnvejr og blæsevejr", og giver samme mening som (ikke P) eller (ikke Q), der betyder "enten regner det ikke, eller også blæser det ikke".

De Morgans love i digital elektronik 
De Morgans love finder blandt andet anvendelse indenfor den digitale elektronik:
 I "planlægningsfasen" kan lovene bruges til at reducere logiske regneudtryk, og dermed den mængde komponenter der kræves i et kredsløb der "udfører" den pågældende funktion.
 De gates og invertere der udfører grundlæggende operationer som "og", "eller" og "ikke", leveres typisk i form af integrerede kredsløb med mellem én og seks ens gates i hver, så i nogle tilfælde ender man med at have enkelte ubenyttede gates med i kredsløbet: Her kan man i "heldige" tilfælde bruge De Morgans love til at få nogle af disse ledige komponenter til at erstatte f.eks. en special gate-type der måske kun bruges ét eksemplar af i kredsløbet, og derved spare en integreret kreds væk.

Logik
Rush Hour 3

Rush Hour 3 er den tredje film i kampsport- og thrillerserien Rush Hour med Jackie Chan og Chris Tucker i hovedrollerne. De forrige film var Rush Hour og Rush Hour 2. Det blev annonceret, at filmen var under planlægning den 7. maj 2006, og indspilningen begyndte 4. juli det samme år. Filmens handling starter i Paris, Frankrig og senere i Los Angeles, USA.

Den Oscar-vindende filmregissør Roman Polanski har en birolle som en fransk politimand, som er involveret i Lee og Carters sag. Tzi Ma har rollen som Consul Han, kendt fra Rush Hour.
Filmen havde premiere i de danske biografer 14. september 2007

Rolleliste

Eksterne Henvisninger 
 Officiel hjemmeside
 

Thrillerfilm fra USA
Amerikanske film fra 2007
Kampsportsfilm fra USA
Engelsksprogede film
Japansksprogede film
Engelsksprogede film
Mapungubwe

Mapungubwe var en historisk by i det, som nu er det nordlige Sydafrika. Byen eksisterede fra 1050 til 1270 i sammenløbet mellem floderne Shashe og Limpopofloden, og den var centrum for et kongerige, som omfattede dele af dagens Botswana og Zimbabwe. Byen er i dag nationalpark, fortidsminde, udgravningsområde og verdensarvsområde.

Mapungubwe betyder sjakalernes område. Mapungubwefjeldet består af sandsten, med 30 meter dybe kløfter og et 300 m langt plateau på toppen. Fjeldet var beboet i perioden 1220-1290.

Mapungubwe nationalpark udgør sammen med Tuli Block i Botswana og Tuli Safari area i Zimbabwe den fælles Limpopo/Shashe Transfrontier Park.

Kongedømmet 
Mapungubwe-samfundet er blevet beskrevet som det mest avancerede i det sydlige Afrika, og arkæologer mener, at det der var det første samfund med klasseinddelt samfundsorganisation, hvor lederne levede adskilt fra folket i øvrigt. Viden og spekulationer om Mapungubwesamfundet er baseret på bygningsrester og andre arkæologiske fund, eftersom der ikke findes skriftlige overleveringer efter Mapungubwene. 

Livet i Mapungubwe var baseret på jordbrug og på familiegrupper. Egne områder var forbeholdt rituelle ceremonier, husholdningsaktiviteter og andre funktioner. Kvæget boede i indhegninger nær boligerne.

Udgravningerne 
Mapungubwes historie var glemt indtil 1932. Nytårsaften 1932 fandt en lokal bonde og hans søn en række genstande på toppen af fjeldet. De anmeldte fundet til professor Leo Fouché ved University of Pretoria. Det blev indledningen til en række udgravninger, som er fortsat indtil i dag.

Eftersom der blev fundet flere guldgenstande, blev fundene længe holdt hemmelige af frygt for gravrøvere. De fundne genstande er dateret til ca. 1000-1300. Fundene indeholder keramik, glasperler, kinesisk glaseret keramik, guldsmykker (blandt andet det gyldne næsehorn), keramikfigurer, organisk affald, udskåret elfenben samt genstande af kobber og jern.

Kilder

Eksterne henvisninger 

 sanparks.org: Mapungubwe National Park
 mapungubwe.com  
 safrica.info: Mapungubwe:  SA's lost city of gold 

Verdensarvsområder i Afrika
Jawhen Hutarovitj

Jawhen Eduardavitj Hutarovitj (  ,   , født 29. november 1983 i Minsk, Hviderussiske SSR, Sovjetunionen) er en hviderussisk tidligere professionel cykelrytter. På 2. etape af Vuelta a España 2010 overraskede Hutarovitj alle da han på de sidste metre skød forbi Mark Cavendish og snuppede sejren foran andre topsprintere som Tyler Farrar og Alessandro Petacchi

Eksterne henvisninger 

Mandlige cykelryttere fra Hviderusland
Hulladning

Granater med hulladningsvirkning anvendes normalt i panserværnsvåben, som har en cylindrisk sprængladning med en kegleformet hulhed vendende fremad. Sprængladningen kaldes derfor en hulladning. Hulheden skaber en fremadrettet, koncentreret sprængvirkning, der bevæger sig om hulladningens længdeakse, og dermed skaber en panserbrydende granat. 

Hulladningens form bevirker, at sprængstrålen er i stand til at gennembryde betydeligt tykkere panser, end det er muligt at gennembryde med en ladning af samme vægt, men af en anden form. En konus af en kobberlegering indlagt i den kegleformede hulhed øger yderligere gennembrydningsevnen. Granaten er fortil dækket af en ballistisk hætte, som reducerer luftmodstanden i skudbanen og sikrer den rigtige afstand til panserpladen ved anslaget mod målet.

Ved anslaget antændes hulladningen bagfra. Under detonationens bevægelse fremad smelter konussen, og dele af den indgår i flydende og luftformig tilstand i en sprængstråle, der på grund af den ballistiske hætte opnår en passende længde, før den slår ind i panserpladen. Resten af konussen presses sammen til en tap, der følger efter sprængstrålen. Tappen sætter sig fast i det af sprængstrålen dannede hul.

Virkningen bag panserpladen skyldes overvejende det flydende materiale fra pladen, som indgår i sprængstrålen. Denne bevæger sig med stor hastighed i fortsættelse af gennembrydningshullets længdeakse og er tilnærmelsesvis kegleformet. Strålen har en meget voldsom virkning, hvor den træffer.

Under 2. verdenskrig anvendte såvel tyskerne som de allierede mandbårne panserværnsvåben, som kunne affyre granater med hulladningsvirkning. Senere udvikledes dysekanoner i forskellig kaliber, som også anvender granater med hulladning, ofte betegnet hulgranater.

Referencer 

Våben
Ammunition
Kaufhaus des Westens

Kaufhaus des Westens, populært forkortet KaDeWe, er et tysk stormagasin i Berlin og det største på det europæiske kontinent. KaDeWe er over 60.000 m² stort, har et sortiment på over 380.000 varer og mellem 40.000 og 50.000 kunder dagligt.

Kaufhaus des Westens ligger på shoppinggaden Tauentzienstrasse mellem Wittenbergplatz og Breitscheidplatz, tæt på centrum i det tidligere Vestberlin. Teknisk set ligger Kaufhaus des Westens i den nordvestligste del af Schöneberg.

Historie 
Butikken blev grundlagt i 1905 af Adolf Jandorf. Stormagasinet er tegnet af den berømte arkitekt Emil Schaudt. Butikken åbnede 27. marts 1907 med et salgsareal på 24.000 m². Ejerskabet overgik til Herman Tietz i 1927. Han moderniserede og udvidede butikken, men en planlagt udvidelse med to nye etager blev bremset af nazisternes magtovertagelse i 1930'ernes Tyskland. Størstedelen af bygningen blev ødelagt af bomber under 2. verdenskrig, hvilket betød at KaDeWe måtte lukke. 

I 1950 genåbnede de første to etager og i 1956 kunne kunderne også indtage de øvrige fem etager. KaDeWe blev hurtigt et symbol på såvel det økonomiske boom, som Vesttyskland oplevede efter krigen som på det vestlige Berlins materielle rigdom. I årene 1976-1979 blev stormagasinet atter udvidet; til 44.000 m². Seneste udvidelse fandt sted i 1996, hvor der bl.a. blev etableret en restaurant på øverste etage. KaDeWe har siden 1994 været ejet af KarstadtQuelle, der også driver andre stormagasiner i Berlin.

Eksterne henvisninger 

KaDeWe – Kaufhaus des Westens' hjemmeside

Stormagasiner
Virksomheder i Berlin
Detailvirksomheder fra Tyskland
Guillaume Levarlet

Guillaume Levarlet (født 25. juli 1985) er en fransk tidligere professionel cykelrytter.

Eksterne henvisninger 

 

Mandlige cykelryttere fra Frankrig
Yoann Offredo

Yoann Offredo (født 12. november 1986) er en fransk tidligere professionel cykelrytter.

Referencer

Eksterne henvisninger 

Mandlige cykelryttere fra Frankrig
Anthony Roux

Anthony Roux (født 18. april 1987) er en fransk tidligere professionel cykelrytter, der senest kørte for

Eksterne henvisninger 

Mandlige cykelryttere fra Frankrig
Francesco De Bonis

Francesco De Bonis (født 14. april 1982) er en italiensk tidligere professionel cykelrytter.

Eksterne links 
 

Mandlige cykelryttere fra Italien
Catalão

Catalão er den næststørste by i den brasilianske delstat Goiás med  indbyggere.

Referencer 

Byer i Brasilien
Mathias Frank

Mathias Frank (født 9. december 1986) er en tidligere schweizisk professionel cykelrytter.

Eksterne henvisninger 

Mandlige cykelryttere fra Schweiz
Rose d'Or

Rose d'Or, Guldrosen, er en tv-festival i Schweiz, der har fundet sted siden 1954.

Frem til 2003 fandt festivalen sted i Montreux og er derfor også kendt som Montreuxfestivalen. Siden 2004 er festivalen dog blevet afholdt i Luzern. Frem til 2003 uddeltes desuden Sølvrosen og Bronzerosen.

Blandt vinderne af prisen i 2006 var Deal No Deal og Paradise Lost. Den britiske tv-serie Little Britain har vundet priser i både 2004 og 2005. Tidligere har også Mr. Bean vundet Guldrosen.

Eksterne henvisninger 
 Festivalens hjemmeside

Tv-priser
Etableret i 1954
European Broadcasting Union
Chris Tucker

Christopher Tucker (født 31. august 1971 i Atlanta, Georgia) er en amerikansk skuespiller og komiker, som er kendt for sin karakteristiske højfrekvente stemme og sine mange optrædener som nervøse og overspændte rollefigurer.

Karriere 
Tuckers første store filmrolle var sammen med rapperen Ice Cube i kultfilmen Friday fra 1995. Han har også haft optrædener sammen med Charlie Sheen i Money Talks fra 1997 og sammen med Bruce Willis i Det femte element det samme år. Senere havde han en af hovedrollerne i kampsportfilmen Rush Hour fra 1998, samt i opfølgeren Rush Hour 2, hvor han spillede James Carter, en bedrevidende, irriterende detektiv. 

Den 19. april 2005 blev Tucker arresteret af politiet i Georgia for at have kørt for hurtigt og for at stikke af fra politiet, da de vinkede ham til siden. Ifølge Sheriffen kørte Tucker over 175 km/t i sin Bentley. Tucker påstod at han havde travlt, fordi han var ved at komme for sent til kirke.

I dag udfører Tucker stand-up, og optræder i en lille rolle som Mariah Careys passager i videoen til hendes hit Shake It Off fra 2005. Han optræder også i 2pacs musikvideo til California Love. Han var også med i en af Michael Jackson musikvideoer (you rock my world)

Udvalgt filmografi

Referencer

Eksterne henvisninger 

  
  

Filmskuespillere fra USA
Komikere fra USA
Afroamerikanere